બીજી તરફ ગુરુવારે સાંબા જિલ્લામાં પાકિસ્તારથી લાગેલી આંતરાષ્ટ્રીય સીમા પર સવારે સડા નવ વાગે સીમા સુરક્ષા દળની પેટ્રોલ પાર્ટી પર પણ પાકિસ્તાની રેન્જરોએ ફાયરિંગ કર્યું હતું. જેમાં બીએસએફ જવાન તપન મંડલ શહીદ થયો હતો. જે બાદ બીએસએફએ પાકિસ્તાની રેન્જરોની ત્રણ ચોકીઓ ધ્વસ્ત કરી હતી. વળી બીજી તરફ ગુરુવારે અનંતનાગમાં પણ સેનાની ટુકડી પર હુમલો થયો હતો. પહેલગામ-અનંતનાગ રોડ પર લઝીબલ પાસે આતંકીઓએ સીઆરપીએફની ગાડી પર ફાયરિંગ કર્યું હતું. જો કે આમાં કોઇ જાનહાની નહતી થઇ. તો દક્ષિણ કાશ્મીરના શોપિયાંમાં પણ આતંકીઓએ ભાજપના એક યુવા નેતાની હત્યા કરી હતી. 30 વર્ષીય ગૌહર હુસૈન બટનું શબ મૃત હાલતમાં મળ્યું હતું. બટ ભાજપના યુવા શાખાને જિલ્લા પ્રમુખ હતા. આ મામલે પોલીસે એફઆઇઆર દાખલ કરીને તપાસ શરૂ કરી છે.